Fine de sia dua oficperiodo la prezidanto de UEA decidis draste redukti la elspezojn por salajroj en Roterdamo. Lunde oficistoj de la Centra Oficejo havis kunsidon kun advokato de UEA, kiu sciigis ilin pri la propono maldungi iujn el ili kaj tranĉi labortempon kaj salajron ĉe preskaŭ ĉiuj aliaj.
#000000
Mark Fettes informis la komitaton pri tiu plano nur marde, sen antaŭa diskuto pri la afero. Li pravigis tiun elpaŝon per la komitata decido el Lisbono, laŭ kiu la deficito de UEA en 2020 ne rajtas superi 70 631 eŭrojn.
#000001
– Ĉiu, kiu iomete konas niajn financojn, komprenos, ke ni povos atingi tiun celon, nur (interalie) per redukto de niaj elspezoj por salajroj, skribis al la komitato Fettes.
#000002
Kvankam la decido grave influos ne nur la oficejon, sed la tutan asocion, la supera organo de UEA ne estis konsultita pli frue. Ne estas eĉ klare, ĉu la decidon aprobis la estraro, ĉar laŭ la mesaĝo estas la prezidanto (kaj ne la estraro) kiu “instrukciis al la ĝenerala direktoro antaŭ deko da tagoj, ke li iniciatu tiun procedon” laŭ la plano ellaborita konsulte kun la prezidanto.
#000003
Pri la plano ne sciis ankaŭ alia organo de la asocio, la komisiono pri financo. Pri tio informis publike ĝia membro Osmo Buller, antaŭa ĝenerala direktoro de UEA:
#000004
– Ekde novembro Renato [Corsetti] kaj mi proponadis okazigi kunsidon de la komisiono en la CO por povi funde konatiĝi kun la financa situacio, kio ne eblas rete aŭ skajpe, sed tion ĉiam rezistis Martin [Schäffer] malgraŭ tio, ke ni pretis pagi mem niajn veturkostojn. Post la novaĵo de Mark tiu rezisto aperas en tre dubinda lumo.
#000005
En praktiko la “redukto de la elspezoj por salajroj” signifas maldungon de du laboristoj kaj limigon de la labortempo kaj salajro de preskaŭ ĉiuj ceteraj. Laŭ informoj de Libera Folio la redukto ne tuŝos ĉiujn. Ĝi certe ne estos problemo de Martin Schäffer, la nuna ĝenerala direktoro, kiu fakte estas la sola dungito kiu ne laboras konstante en la oficejo, sed nur vizitas ĝin de tempo al tempo.
#000006
Ne estas klare kiu transprenos taskojn de la nunaj oficistoj. Ili jam nun devas barakti kontraŭ malfruoj kaŭzitaj pro la amaso da taskoj por tiuj nesufiĉaj laborfortoj. Simile, estis proponita neniu solvo por ili – tiuj homoj aranĝis sian privatan kaj profesian vivon laŭ la bezonoj kaj postuloj de UEA kaj nun devos serĉi partatempan kromlaboron por povi entute vivteni sin.
#000007
Lunde matene en la CO okazis kunsido, en kiu advokato de UEA prezentis la aferon al mirigitaj oficistoj. La dungitoj ricevis proponon pri speciala kontrakto, laŭ kiu kontraŭ “diversaj avantaĝoj” ili unuope konsentu rezigni pri la laboro aŭ labori partatempe kontraŭ limigita salajro.
#000008
– Temas pri diversaj reduktoj en la labortempo, depende de la taskaro kaj situacio de ĉiu oficisto. Kompreneble ĉiu el ili rajtas malakcepti nian proponon, klarigis Fettes.
#000009
La kondiĉoj prezentitaj al la oficistoj ne estas konataj.
#000010
– Ĉiu koncerna oficisto havas ĝis la 10-a de aprilo por decidi, ĉu libervole subskribi portempan kontrakton kun UEA, kaj poste du pliajn semajnojn por eventuala repripenso – klarigas Mark Fettes.
#000011
Kaze de ilia malaprobo UEA devos turni sin al la ŝtataj instancoj en Nederlando kaj submeti la aferon por ilia decido. La maldungo ne estas ebla sen ilia konsento, ĉar ĉiuj oficistoj havas konstantan kontrakton kun UEA.
#000012
La limigo de la asocia deficito ĝis iom pli ol 70 mil eŭroj, decidita en Lisbono laŭ propono de Didi Weidmann, rilatas tamen al la sekva jaro, tial povas mirigi la subita kaj rapida agado pri tiu demando.
#000013
La buĝeto por 2020 estos traktita de la komitato nur en julio, en la kongresa kunveno en Lahtio. Tiam ekos la nova oficperiodo de la komitato, kiu komencos sian laboron per elekto de la nova estraro.
#000014
– Temas pri decido kun tiel gravaj konsekvencoj por la funkciado de la tuta Asocio kaj ne nur de la CO, ke ne eblas pravigi, ke faras ĝin la nuna Estraro, kies mandato estas jam ĉe la fino, argumentas Buller.
#000015
Libera Folio sekvos la okazaĵojn kaj raportos kiam aperos novaj faktoj kaj komentoj pri la afero.
#000017
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000018
Komitatanoj maltrankvilaj pro la maldungoj
#000020
Mi scivolas (kaj temas pri serioza demando, kun nur la necesa pinĉaĵo da ironio): ĉu la ĝenerala direktoro apartenas al la maldungotoj? Se ne, ĉu oni reduktos lian labortempon kaj salajron?
#000021
Bona komento S-ro Francisco! Estus tre bone, se la direktoro rezignus pri parto de la direktora salajro por subteni UEA. Ĉu iu scias, ĉu li same multe gajnas kiel la antaŭa direktoro Buller?
#000024
Neniu en Esperantio ricevas "multe". Francisco certe povos konfirmi tion.
#000025
Kiel eksa oficisto de UEA, Francisco (t.e. mi) konfirmas, ke almenau siatempe la salajroj de UEA ne estis reghaj. Fakte, kompare kun simila alientreprena NL-nivelo, ili estis (tre) malaltaj. Mi dubas, ke la nunaj salajroj multe plialtighis.
#000026
S-ro Francisco. Nun mi verdire ne komprenas. Ĉu vi komence ne proponis, ke la direktoro rezignu parte pri la salajro? Mi opinias, ke temas pri bona ideo. Sekve mi demandis, ĉu li same multe gajnas, kiel Buller? Ĉu la salajro de la nuna direktoro ne estas konata?
#000027
Mi zorge kontrolis por esti certa, ke la artikolo ne aperis en la 1-a de Aprilo. Bedaŭrinde, ŝajne ne estas tiel.
#000028
UEA laboras ankoraŭ laŭ antikvaj metodoj, estas mirige ke ili ĝis nun tenis tiom da oficistoj. Profito estas maldeca vorto en Esperantujo, sed kiel eĉ eblis teni tiom da neprofitdonaj (kaj malprofitdonaj) oficistoj? Estis nur kelketaj kiuj iom enfluigis monon.
#000029
Tiu ĉi afero daŭros longege, ŝajnas al mi, kaj ne havas sencon atendi ĝis la elekto de la nova estraro, ĉar ili ne estos tuj preta por fari la decidon.
#000031
Probable transloki la oficejon al Slovakio aparte plaĉus al vi, ĉu ne?
#000036
Akceptante pagon per UEA-konto, ni devos skribi ion tian:
#000039
La kialo estas, ke la CO nek informas esti ricevinta peton transpagi monon nek konfirmas esti transendinta monon en onian konton. Laŭ mia scio, ne ekzistas maniero kontroli, kia statas la konto.
#000040
Ĉiun trian monaton, ni ricevas konteltiron per retmesaĝo. Jen ekzemplo:
#000041
Konstateble, kvankam ĝi enhavas la detalojn, ĝi ne estas facile legebla aŭ uzebla.
#000042
Se homo ne aldonas nian nomon al la unua mesaĝo, ni ne scias, ĉu tiu fakte pagis. En tia situacio, kion ni faru? Kiom longe ni atendu, ĝis ni sendu mesaĝon al la homo por kontroli? Ĉu la homo paginte la fakturon, forgesinte aldoni nin al la mesaĝo, kaj atendante sian libron estos kontenta post unu semajno, kiam li ricevos mesaĝon indikanta, ke la varoj menditaj kaj pagitaj ne estas survoje?
#000043
Ĝuste kun Petro okazis io tia antaŭ ne longe. Unu partio mendis kaj pagis, sendante kopion al la alia. Ricevinte kelkajn semajnojn poste la eltiraĵo, la alia konstatis, ke la pago ne efektiviĝis. Temis pri tio, ke la respondeculino dum periodo ne povis labori pro malsano aŭ simila kialo... sed pro tio, ke la normo estas nek agnoski ricevon, nek informi pri pago, ambaŭ flankoj de la tranpago pensis, ke ĝi efektiviĝis kaj nur longe poste eksciis la malon.
#000044
Kiom vi pagas por tiu servo?
#000046
demagogion prezentis nur via antaŭa komento, ne ĉio cetera, kion vi ĵus aldonis. Krome, se vi uzas ĉi tie nek foton, nek la plenan nomon, mi ne povas aŭtomate kompreni kun kiu "Petro" mi parolas.
#000049
grandega deficito ne povas permesi senpripensan konkludon, ke la (ĉiuj, senescepte) homoj, kiuj laboras en la Centra Oficejo, kiuj zorgas pri la administrado, la kongresoj, la libroservo ktp., estas rekte respondecaj pri ĝi. super ili troviĝas iuj decidantoj.
#000051
Ĉiuj komentoj pri bezonateco kaj efikeco de la dungitoj refuteblas se ne estas vaste konata kion ili devas fari kaj kion ili efektive faras. La tro ĝeneralaj informoj nur nebuligas la aferon kaj la kritikantoj juste nomeblas subinformitaj, ili "devus mem vidi" kio efektive okazas.
#000053
Estas tute alia afero eĉ se la ĝisnunaj strukturoj estus bezonataj ĝuste kiel estas, ĉu oni havas sufiĉe da mono por funkciigi ilin daŭre. Se ne, kaj se oni ne sukcesas altigi la enspezojn, estas ne elekto, sed devo redukti la elspezojn, unuavice la salajrojn de la dungitoj ĉar longtempa deficito mem kontutas al malapero de la organizo. Oni povas protesti, sed ĉu tio rezultos malgrandigi la deficiton?
#000054
Kaj al kio kondukas la forigon de la servoj, kiujn la organizaĵo devas oferti al siaj membroj kaj ne nur?
#000055
Ĉiu organizo mem decidas kiujn servojn ĝi volas kaj povas oferti. Se ne estas sufiĉe da rimedoj por plenumi ilin la bezono restas nur deziro ĉu oni konfesas tion al si aŭ ne. Ne helpas se oni nur voluntarisme decidas fari ion por kiu oni ne havas rimedojn.
#000056
Se oni forigas certajn servojn ne kapablajn plenumi ilin, la ekvilibro iras en malpli altan nivelon, sed ne malaperas la tuto pro nerealisma plano.
#000057
Alia solvo povas esti plialtigi la rimedojn, sed la realo montras kiomgrade tio funkcias. Donacu, donacu, sed se ne venas sufiĉe?
#000058
Estas evidente, ke almenaŭ kelkaj ne estas. Tio ne estas kritiko, sed tute normale. Ĉu la libroservo enspezos sufiĉe por kovri kaj la salajron de la libroservisto kaj la akiradon de la varoj? Eble ne. En tia situacio, la libroservisto ne estus profitdona. Sed tio neniel gravas: ankaŭ tiaj estas administrantoj. Tia komerca organizaĵo dependas de homoj, kiuj ne estas profitdonaj: tiuj, kiuj respondas al telefonvokoj, kiuj purigas ktp.
#000059
Troviĝas ĉe la respondeculoj la devo decidi, kiel bone uzi la enspezojn. Se mi estus ili, mi preskaŭ certe farus la decidon, ke la libroservo en si mem havas utilon, eĉ se efektive ĝi ne donas profiton kaj do nete malgajnigos monon al la asocio. Same mi ne plendus, ke la purigistino ne aldonos profiton; mi preferus uzi kelke de la enspezoj por havi puran laborlokon, ktp.
#000060
Ne estas kontestebla laŭ mi la aserto, ke UEA tenas 'neprofitdonaj (kaj malprofitdonaj) oficistoj'. Tion ĝi ja faras. Tio ne estas kritiko de la homoj mem. UEA apenaŭ povus havi dungitojn, kiuj nete rikoltigos al ĝi pli ol ili kostas. Tia organizaĵo ĝi ne estas.
#000062
Laŭ iama laboristo en la CO de UEA, malgraŭ la (foje imponaj) titoloj de la dungitoj tie, la laboro en la CO ne estas tiel strikte dividita. Ĉiu dungito tie (inkluzive de la ĝenerala direktoro) partoprenis en la laboro de la kolegoj almenaŭ en la tempo kiam tiu laboristo estis dungita tie. Fizikajn laborojn oni povas fari nur surloke kaj en malgranda kolektivo ĉiuj partoprenas tiajn laborojn. Ĉu nun, kun direktoro kiu laboras eĉ el alia lando, tia partopreno eblas? Dubinde. Nu, la plano ke la oficejon purigos parttempe laborantaj homoj, kiuj jam nun ne povas ĝustatempe plenumi ĉiujn siajn taskojn, estas insulta al la laboristoj tie. Ĉu la membroj de la estraro pretus labori en tiaj kondiĉoj?
#000063
Ĉu mi ĝuste komprenas, ke la oficejon nun devos purigi la oficistoj (parttempe) restintaj post la falĉado? Se tiel estas, mi bedaŭras ne povi ne ridi: ĉi tio iom post iom iĝas idiota komedio.
#000065
Mi komprenis ke la purigistinon oni plene maldungis.
#000066
Normala solvo estus unue ŝanĝi la labormetodojn kaj poste (aŭ samtempe) adapti la personaron al la novaj metodoj. Ĉi-tie oni unue tranĉas la personaron kaj atendas ke la postrestintoj liveru saman laboron per la malnovaj labormetodoj. Ĉi-tiu estraro havis 6 jarojn por ŝanĝi labormetodojn. Kie estas la multfoje distrumpetitaj kaj multekostaj nova retejo kaj nova administra sistemo? Nenie, estas nur mono forĵetita al la laŭvice miselektitaj kaj malaperintaj 'profesiuloj'. Nun ke proksimiĝas la fino de la mandato kaj ne plu eblas kaŝi la fiaskon de la belaj strategiaj planoj, la estraro volas eniri la historion almenaŭ pro unu ago.
#000067
> UEA laboras ankoraŭ laŭ antikvaj metodoj
#000068
Do eble solvo estas antauenpushi modernajn metodojn (kion ajn tio signifas) anstatau tuj maldungi/mizerigi homojn.
#000069
> tiom da neprofitdonaj (kaj malprofitdonaj) oficistoj?
#000070
Kiu jughas (kaj surbaze de kio), kiu estas (ne/mal)profitdona?
#000071
> Estis nur kelketaj kiuj iom enfluigis monon.
#000072
> ĝis la elekto de la nova estraro, ĉar ili ne estos tuj preta por fari la decidon
#000076
Mi esperas, ke la nova estraro estos pli kapabla fari decidojn, precipe stabdecidojn. Se io karakterizis la nunan estraron, tio estas trea malkapablo elekti ghustajn stabanojn: ne necesas rememorigi nun plurajn katastrofajn dungojn sekvatajn de negloraj demisioj. Se la dungokapablo de la nuna estraro similas ghian maldungokapablon...
#000077
Vi pravas! Tamen la aktualaj redaktoroj ne estas tiom malbonaj. Sed ili nenion povas fari en la betonaj strukturoj.
#000081
Vi mem parolas pri pluralo: "aktualaj redaktoroj". Antaŭe temis pri singularo: "la redaktoro". Tiam la aldonaj kostoj (vojaĝado, hotelo, vizoj – kiam necesis, vojaĝasekuro ktp.) estis por unu persono. Laŭ tio kion oni povas vidi, nun la redaktoroj vojaĝas nur duope. Ĉu UEA pagas por ambaŭ?
#000082
Jovana, post via komento eblas supozi, ke vi mem iam ricevis "enorman salajron" pro iu servo, kiun vi faris por UEA kaj plenumis ĝin diletante.
#000083
Pli bone se la finiĝanta estraro alprenas malpopularajn decidojn. La nova estaro senkulpe eklaboros sur pli sana tereno.
Kiu plendas pri tiu perdo ĉu li/ŝi pretas/povas alternative kaj laŭelekte 1. pagi monate 100 € kotizon 2. varbi monate 10 novajn membrojn?
La nuna estaro faris multajn mispaŝojn sed ni esperu ke ĝis la somero ili havos la kuraĝon anonci la pluan necesan dolorigan paŝon : la vendon de la domo en Rotterdamo.
Vendo de tiu altprofita nemoblevaĵo kaj relokigo de la CO (plus la "kultura fako", tio estas libroservo kaj biblioteko) en eŭropa malpli kosta kaj pli fleksebla lando.
#000084
Ha, ha, ha! Se la "finiĝanta" estraro estus tiel saĝa, kiel vi volus komprenigi, ĝi ne aĉetus duan domon en la sama urbo. Eble estus tempo ke vi demandu la estraron, kiom kostis/as tiu dua domo kaj kiom ĝi enspezigis/as. Same, demandu la estraron kiom UEA gajnis el la investo en Amikumu.
Pri varbado de membroj ne forgesu la fanfaronadon de la nuna prezidanto de UEA, kiu promesis ĉiujaran kreskon de la la membraro per 10%. Demandu la estraron ankaŭ pri tio. Kaj demandu la saman estraron pri la kresko de la abonantoj de la revuo Esperanto, kiun distrumpetis siatempe Fabrício Valle, kiel redaktoro dungita de la nuna estraro.
Kaj – krome – demandu la estraron, kiu fako de UEA estas profitodona, escepte de la papaga.
#000086
Oni povas fari longan liston de eraroj kaj plendi pri la nerealismo de la aktuala estaro, kaj ankaŭ de tiu antaŭe, kaj ankaŭ antaŭe.... Tiuj estas evidentaj faktoj. Sed tiu sporto ne interesas min. La nura afero kiu min interesas estas : kiel eliri nun el tiu sakstrato?
1. Se, kiel oni legis ie kaj tie, la nove aĉetita loĝejo en Rotterdamo havas potencialan netan renditon de 7 % ĝi ne estas malbona investo. Se krome ĝi posedas malgrandan vendejon tio estas kroma avantaĝo ĉar kaze de relokigo, la jura personeco de UEA restos (almenaŭ momente) en Nederlando.
2. Investo en Amikumo estas malgranda (10K €) kaj ŝtopas mankon de esperantista interrilatigo kiun UEA ne kapablas disponigi.
#000087
Chu eblas ie legi, kio estas la fonto de la potenciala neta rendito? Chu enspezoj, chu valro?
#000088
Laŭ la retejo de UEA, UEA ne plu havas volontulojn. Krome, volontuloj venas kaj iras. Instrui ilin pri iliaj taskoj postulas tempon kaj energion. Dume, kiu farus la laboron? Kaj, unu plia 'krome': oni ne rajtas maldungi dungitojn por anstataŭigi ilin per volontuloj.
#000090
Filarete, kial vi volas limigi la relokigon de CO al eŭropaj landoj? Ĉu tio vere ankoraŭ estas ĝusta pensmaniero en epoko de tutmondiĝo, aŭ ĉu tio ne eble estas simptomo de eŭropcentrismo?
#000093
Fakte ekzistas multaj neprofitcelaj asocioj, kiuj funkcias simile kiel komercaj entreprenoj (ekzemple naciaj asocioj de la Ruĝa Kruco, automobilaj kluboj aŭ infanĝardenoj). UEA ne kompareblas al tiaj asocioj, ĉar ĝi ne ofertas servojn, por kiuj emas pagi ŝtato aŭ multaj klientoj.
#000100
"Mi opinias, ke UEA estu neprofitcela asocio" ≠ "UEA estas neprofitcela asocio"
#000101
UEA klare ne faras profiton. Oni eble povus imagi, ke ĝiaj respondeculoj ne volos fari profiton, kaj en bonaj jaroj fordonacos eventualan superenspezojn. Sed ĝi tamen ne estas neprofitcela asocio, sed komerca organizaĵo registrita en Nederlando (numero 40341192).
#000102
Eĉ se ĝi estus tia, la respondeculoj tamen havus la devon almenaŭ bilanci la saldojn. En la nuna situacio, tio ne okazas kaj ilia devo estos fari ŝanĝojn por plibonigi la situacion.
#000103
UEA estas "vereniging met volledige rechtsbevoegdheid", asocio kun plena jura personeco. UEA ne estas komerca organizaĵo en la kutima senco; specife, ĝi ne rajtas disdoni profiton al siaj membroj.
#000104
UEA estas neprofitcela asocio. Sole pro la libroservo ghi estas enskribita en la komerca chambro. Sed estas ne utila demandi sin chu profitcela au ne. Sen laboristoj ghi entute ne plu funkcios. Sed eble tio estas la celo.
#000105
Mi ĉiam konsideris ke UEA estas altruisma entrepreno. Nun la demando estas kiom for troviĝas tiu truo.
#000106
La problemo de UEA estas tiel granda ke al chiu estas klare ke au ghi baldau bankroatos kaj do chiuj restos senlaboraj, au ghi devas tuj shanghi sian financan akivadon kaj agadon ghenerale. Tial ja al la oficistoj devas esti klare ke ilia posteno ne longe ekzistos kaj ili devas komenci prepari sin por alia laboro.
#000107
Saluton à cxiuj. Iu cete jam proponis tion, sed kial Centra Oficejo ne povus movi al lando kie la kostoj kaj salajroj estas pli malalta? En certaj tiaj landoj, la vivnivelo ne estas tiel plis malalta kompare kun Nederlando...
#000109
Jes ja, mi jam proponis, ke Slovakio estus bona kandidato por tiaspeca translokigo kaj ke mi pretas helpi pri tio, se oni pli serioze konsiderus tian agon (Kiu laŭ mi sola povas helpi – ja se oni eĉ maldungus kelkajn homojn aŭ malgrandigus iliajn postenojn, daŭre oni estos en kosta lando, do la redukto de elspezoj estos signife malpli alta, ol se oni movus la sidejon al finance malpli postelema lando. ).
#000110
Al tiuj, kiuj ne favoras al tiu propono: kiuj estas viaj kontraux-argumentoj?
Historie, la centra oficejo movis el Londono al Roterdamo interalie pro monaj kialoj. Estas konkreta rekta maniero sxpari monon.
#000111
La dubinda utileco de la translokiĝo. Se la translokiĝo estas al lando ekster EU, la perdo de rilatoj kun diversaj EU-instancoj. Lando signife malpli kosta ol Nederlando verŝajne havos signife malpli bonan infrastrukturon.
#000114
Mi ne volas debati detale pri tio, sed jen la ĉefaj argumentoj.
#000115
Dankon por via respondo. Pri la nevolo de la oficistoj translokigxi: cxu ili preferas parto-tempo laboro kaj parto-salajro?
Pri geografio, mi mem pensis pri orienta euxrop, kion mi iomete konas. Sed estas vere, ke mi ne detale konas la specifajn bezonojn de la CO.
#000116
Dum la jardekoj aperis jam kelkaj proponoj de konkretaj landoj, al kiu transmigru la CO: Centra Azio, Orienta Eŭropo ktp. Evidentiĝis ke ĉiuj proponitaj landoj havis almenaŭ unu el gravaj mankoj: rimarkinde malalta vivnivelo, jura kaj politika malcerteco, dezerta infrastrukturo.
#000117
Krome oni rememoru ke kelkaj taskoj jam transmigris el CO al alia lando: redaktado de la revuoj, presado kaj sendado de presaĵoj, prizorgo de la retejo. Eĉ la Ĝenerala Direktoro laboras parte ekster CO.
#000118
Sxajne la salajroj en la CO reprezentas la plej grandan parton de la elspezoj de UEA. Magio neeblas, aux la CO restas en Roterdamo kaj oni reduktas la laborhorojn (sed do la aktualaj laborhoj estas senutilaj?), aux oni movas al mapli multekosta lando. Slovakujo (jam citita cxi tie) aspektas kiel bona kandidato.
#000119
Kvazaŭ misa ŝerco: la 50a (jubilea) Malferma Tago okazos en la CO post du semajnoj. La estraro estos ŝajne eĉ programero. Ĉu estraro kaj ĝena direktoro vere esperas havi la kutiman afablon de la oficistoj al la vizitantoj? Se mi estus oficisto, mi laborus dum MT laŭ la novaj cirkonstancoj. Min oni volas redukti ekz. je 100%? Mi do laboros dum MT je 0%. Min oni volas redukti ekz. je 50%? Do mi deĵoros duontempe. Kaj dum la cetera tempo la servojn (libroservon, akceptadon, kafopreparadon, vendadon de esperantaĵoj...) transprenu la potenculoj. Se ili kapablas. Oni tiam konstatos, ĉu la oficistoj estas tiom senutilaj kaj malhaveblaj, kiel la potenculoj opinias kaj volas ŝajnigi.
#000120
Chiutage ni ghuas novan chapitron de chi tiu sagao: nun ankau Corsetti, kiu verdire neniam estis entuziasmulo pri la entuta ekzisto de la CO (certe ne en Europo), argumentas, ke la solvo [al la problemo, ke libroj vendighas malmulte, char damnaj achetemuloj mortas au vivantaj achetemuloj ne aperas en suficha nombro] estas "liberiĝi de la libroservo favore al funkcianta libroservo aŭ organizi retan libroservon" ( Mi, evidente naive, pensis, ke almenau la libroservon (kiun oni ofte svingas kiel pruvon pri la utilo de UEA) la potenculoj ja volas konservi. Sed ech tian naivan bobelon la potenculoj senhezite pikas. Tamen oni devas esti dankaj, ke ili chiujn kartojn metas malferme sur la tablon.
#000122
Mia unua mesagho pri chi afero menciis i.a. la "komencon de la fino de UEA". Ech mi mem, en tiu momento, trovis min eble tro pesimisma kaj troiga. Ne plu.
#000123
Estus interese scii kion pensis/as Renato pri la CO kiam lia nuna edzino laboris tie.
#000124
"liberiĝi de la libroservo favore al funkcianta libroservo aŭ organizi retan libroservon"
Oni devas streĉi sian imagopovon por kompreni kion tio signifas. Eble Corsetti pensas ke la libroservo ne funkcias. Eble li ne scias ke jam ekzistas reta libroservo
Eble li pensas ke en reta libroservo ĉio okazas aŭtomate kaj ne necesas homforto por malpaki alvenintan stokon, kolekti varojn por mendo, enpaki kaj forsendi. Aŭ eble li volas ke UEA vendu nur bit-librojn, bit-insignojn, bit-T-ĉemizojn. Ni ne scias, sed ni trankvile fidu ke li scias kio estas pli bona por UEA ĉar kiel komitatano li havas decidopovon.
#000125
Sendube la libroservo estas ege grava. Ĉu ne estus bone organizi iun grandan donacokampanjon por subteni la laboron de la libroservo de UEA? Mi pensas, ke tio estus tre bona ideo.
#000126
Eble necesos donackampanjo por la dungitoj, kiuj – malkiel UEA – ne havas la necesan monon por dungi advokatojn. Laŭ tio kio tralikiĝis ĝis nun, UEA jam konigis sian flankon de la rakonto. Kio pri audiatur et altera pars?
#000127
Neniu ankorau konkrete proponis bonan solvon. Char tradicie la individua membraro (maljunuloj el tiel nomata Okcidenta Europo) ne shatas shanghojn, aparte ne ke la Esperanto-Centro havu sidejon en iu finance nestabila lando, ankau la gvidantoj de UEA neniam pretis shanghi la sidejon. La nuna situacio postulas lau mi la jenan planon: La sidejo restu en Rotterdamo kaj ghia financa agado, sed tie estu nur maksimume du oficistoj por administri la financojn. Chiun konkretan laboron efektivigu homoj dungitaj en iu tre malmultekosta lando. Lau mia scia la lando kun la plej etaj salajroj kaj forta E-tradicio estas Bulgario. Oni povas tie al la oficistoj doni duoblan salajron ol ili havus en meza entrepreno. Per tio oni devus rapide rekapti sanan financadon, sed tio ne helpos por longa periodo, char la membraro shrumpos daure. La nova UEA devus serioze starigi al si maksimume 3-jaran periodon por eltrovi estontajn celojn, enspezojn kaj laborojn.
Mi ne plu bezonas klasikan E-Revuon (kiu havas pli-malpli la saman tipon de enhavo kiel ghis nun), mi ne bezonas libroiservon, char plimulton de libroj oni povas ricevi elektronikforme. La nura afero kiun la Movado nepre devas plu-flegi estas arkivo de la E-historio kaj dokumentoj kaj kovron de kostoj por reprezentado de la Movado antau neesperantistaro. Necesas krei novan celaron, konvinki la nunajn Movadanojn pagi por tio siajn kotizojn kaj trovi novajn servojn por ekestermovada mondo kiun tiu ekstermovada mondo pretu pagi. Stimuli la oficistaron kiu dependas de la sukceso de la Asocio mem serchi tiujn novajn servojn kaj enspezojn.
#000128
Vi sincere deklaras ke vi ne bezonas libroservon. Probable vi ne bezonas ĝin por aĉeti tie. Tamen, kiam temas pri vendo, ŝajne ĝi estas utila, se enkalkuli ke via nomo aperas en pli ol 30 libroj ofertataj de la libroservo. Kiam temas pri la revuo, vi ja pravas – ĝi havas la saman enhavon, sed kun pli da fotoj. Sed temas pri gustoj. La fakto ke la revuo ne plaĉas al vi (kaj, certe, ankaŭ al aliaj), ne signifas ke ĝi ne havas legantojn kaj subtenantojn (aparte en la estraro, por kiu la revuo ŝajnas esti profitodona, malkiel la kongreso kaj la libroservo).
#000129
> mi ne bezonas libroiservon, char plimulton de libroj oni povas ricevi elektronikforme
#000130
Mi ne povas ne reagi al ĉi tio. Lastatempe mi interesiĝis pri pluraj libroj: tamen neniu el ili, senescepte, havas bitan version. Ne temas nur pri mia supozo: mi plurfoje rekte demandis la eldonejojn, kiuj konfirmis, ke ne ekzistas bita versio kaj (eble pli grave) estas nenia intenco, nun aŭ en la futuro, krei tian. Mi volonte aĉetus bitlibrojn, sed tre ofte ne eblas.
#000131
Ĉi tiu komento, fontanta el rekta kaj persona sperto, eble estas pli valora kaj sencohava ol nebulaj aludoj pri "retaj libroservoj", kion ajn tio signifas.
#000132
En la marta numero de la revuo Esperanto aperas listo de furoraĵoj ĉe la libroservo de UEA. Eble Zlatko povas esplori kiom el ili estas haveblaj en elektronika versio. Li, krome, diru al ni kiom el la libroj kiuj surportas lian nomon estas haveblaj ankaŭ en elektronika versio.
#000133
Neniu entrepreno aux asocio postvivas dauxran deficiton. Estus plej bone fari malfacilajn decidojn kiam oni ankoraux estas forta sed jam antauxvidas la problemojn. Sed kutime oni nur agas kiam la problemoj jam igxis evidentaj. Do la bezono draste malaltigi la kostojn de CO estas jam de longe klara, sed nun finfine ne plu pretervidebla. Tio ne signifas ke la oficistoj faras malbonan aux nevaloran laboron. Simple signifas ke la asocio ne havas la monon gxin pagi. Se oni ne dauxre drasta agas UEA riskas malaperi. Eble ni pensu pri strukturo de estonteca movado jam por havi planon kaze de la falo de UEA.
#000137
Mi atentus vian komenton pli bone, se vi bone scius la lingvon.
#000138
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000142
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000144
Aliĝi al 400 aliaj abonantoj
#000146